המוכר דבר שיש לו תשמישים לא מכר את התשמישים אא"כ פירש כיצד מכר את הבית לא מכר את היציע שסביבות הבית אע"פ שהוא פתוח לתוכו <i>(וי"א אפילו מכר לו מצרים החיצונים) (טור בשם הרא"ש וב"י ר"פ המוכר את הבית) </i>בד"א כשהיה רוחב היציע ארבע אמות או יותר אבל פחות מזה הרי הוא בכלל הבית <i>(אפילו אינו פתח לתוכו) (טור)</i> וכן העלייה שעל גבי הבית הפתוחה לתוכו בארובה <i>(פי' כמו חלון שבגג הבית שהוא קרקעית העליה)</i> במעזיבת הבית הרי הוא בכלל הבית: <i>הגה: וכל זה לא מיירי אלא בשעת המכר או מתנה אבל מי שהודה שמכר ביתו או נתנו לחבירו הכל בכלל דא"צ להודות רק על הכלל ולא על הפרטים (ב"י בשם רשב"א):</i>